《超然携泉侍者来建康狱慰余甚喜作此》
宋代·释德洪

堂堂福德相，凛凛龙泉威。天神护戒足，山鸟曾巢衣。

弥天并舆载，清凉七帝师。其徒今日荣，渠心终笑之。

一钵游人间，不言行四时。胡为肯至此，惊定心愈疑。

乃知明月净，曾不憎污池。异哉月旁星，随逐相因依。

群囚手加额，雀息瞻梵仪。吾亦失沉痾，一笑欢解颐。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。